**ИНТЕРАКТИВНА ПРИПРЕМА ЗА ЧАС ИЗ ПРАВОСЛАВНЕ ВЕРОНАУКЕ**

**Наставни предмет: *Православна веронаука***

***ВЕРОУЧИТЕЉ: Aлександар Ђенић***

**Разред и одељења**: ***I I***

**Наставна тема: Избор Ноја и његових потомака као почетак Цркве (Стари Завет између Бога и људи).**

**Нaставна јединица: НОЈЕВА БАРКА**

**Тип часа**: ***ОБРАДА НОВОГ ГРАДИВА***

**Циљ рада**: упознавање ученика са животом Нојевим,његовим значајем за људски род и човечанство....

**Образовни циљ рада:** успоставити сличност између заједнице људи (личности), животиња, биљака и ствари (твар) које су биле спашене у Нојевој барци са заједницом људи, животиња, биљака и ствари које бисмо понели и повели са собом на свом путу спасења- путу у царство небеско; уочити да се на том путу, на том броду може наћи и неко или нешто што ми мање волимо, али га неко други воли и воли га Бог;

**Васпитни циљ рада:** уочити да кроз љубав према некоме и нечему, тај неко или нешто постаје посебан и вредан; разликовати добре од лоших људских особина; развити осећај за потребе другог, оног кога волимо; развијати осећај заједништва и саборности ; стално развијање свести о великој и свеобухватној љубави Божијој за све људе и његовом настојању да се људи поправе и буду што бољи;

**Облици рада**: *фронтални рад*, креативно индивидуални рад

**Наставне методе:**  *креативна , метода разговора , метода рада на тексту*

***Р*адни материјал**: *припремљен радни лист,*

***Наставна средства и помагала:*** *пројектор, рачунар, платно; радни лист*

***Иновације:*** Час се изводи уз помоћ рачунара и видео-бима.Са POWER POINT презентацијом,садржаји који треба да се реализују постају ученицима занимљивији.Рачунарска анимација доприноси бољем визуелном доживљају и одржава дечију пажњу.

**ТОК РАДА:**

* Час почиње заједничком молитвом "Оче наш".
* Вероучитељ ће укратко поновити (кроз неколико питања) претходну наставну јединицу и постепено увести ученике у нову наставну јединицу.
* Потом, вероучитељ, дели припремљени радни лист објашњавајући ученицима начин рада.
* На крају часа, следи провера урађености радног листа и кратко понављање обрађиване наставне јединице.

**ЛЕКЦИЈА:**

Много година је прошло од кад су Адам и Ева протерани из рајског врта.После Каиновог убиства Авеља,људи су се све више удаљавали од Бога,и били су све злобнији.Бог је знао да неће моћи да наведе људе да га опет заволе.Људи нису хтели ни да чују за Бога.

Све рђаво и покварено морало се истребити.Све се морало почети изнова.Једног јединог човека Бог је нашао на читавој земљи који га је волео и предано му служио.Тај човек се звао **НОЈЕ**.

Ноје и његова породица су били добри људи.

Једнога дана Бог се јави Ноју и рече му: Људи су покварили мој свет злим делима.Послаћу потоп који ће све уништити.Али ти и твоја породица бићете спашени.Почни да градиш велику лађу.Ноје је градио лађу по Божијем откровењу.Она је морала бити јака да издржи велики потоп.Довољно велика да од сваке животиње на свету стане по пар.Дуго је праведни Ноје градио лађу и молио људе да се поправе и покају од својих греха.

Када је завршио лађу облепио је смолом и сакупио доста хране за своју породицу и животиње.На крају је сакупио животиње.Тада се Бог понова јави Ноју и рече му: Уђи Ноје са својом породицом и са животињама и птицама.Кроз седам дана ће почети киша.Када су сви у лађи били смештени поче киша.Киша је падала без престанка 40 дана и 40 ноћи.Вода је прекрила све пределе,чак и највише врхове.Све што је на земљи било живо тада је помрло.Када је киша престала почео је силан ветар да дува.Ноје је знао да ће се ускоро опет на видику појавити копно.Да би био сигуран да се вода повукла Ноје је из лађе пуштао голубицу.

Први пут се голубица вратила што је био знак да се вода још није повукла.Сачекавши пар дана Ноје је опет послао голубицу.

После неког времена голубица се врати са маслиновом гранчицом у кљуну.То је био знак да се вода повукла и да ће се ускоро појавити копно.Лађа се зауставила на планини Арарат.Лепо је опет било наћи се на сувом.Ноје је са породицом срећан изашао на свеж ваздух,животињице су весело изјурили поигравајући се.

Али пре свега цела породица је заблагодарила Богу на његовој доброти и бризи током потопа.Потом је Бог Рекао да више неће бити потопа нит ће уништавати све живо на земљи.А као знак тога завета на небу се појавила дуга.